איגור מיטרסקי

איגור מיטרסקי (במקדונית: Игор Митрески; ) הוא כדורגלן עבר מקדוני ששיחק בעמדת הבלם.

קריירה 
מיטרסקי החל את הקריירה בשנת 1998 במועדון המקדוני סילקס קארטובו שבו שיחק עד עונת 2000/2001. בעונת 2001/2002 עבר לספרטק מוסקבה הרוסית ושיחק בליגת האלופות שבה הציג יכולת טובה שגרמה להתעניינות מצד מספר מועדונים בכירים באירופה. הוא המשיך לשחק בספרטק עד עונת 2004/2005. לאחר שסיים את חוזהו בספרטק, חתם מיטרסקי בפורטסמות' מהפרמייר ליג, אך העסקה נכשלה והוא נאלץ לחפש קבוצה אחרת.

בעונת 2005/2006 עבר לשחק בקבוצת מטאלורג זפוריז'יה האוקראינית במשך חצי עונה, ומשם עבר לבית"ר ירושלים. את שער הבכורה שלו בישראל כבש בנגיחה בניצחון 0-4 על עירוני קריית אתא במסגרת משחקי שמינית גמר גביע המדינה. מיטרסקי לא זכה להצלחה רבה בבית"ר ועזב אותה בתום העונה. לאחר מכן הצטרף לאנרגי קוטבוס הגרמנית, שם זכה ליותר הזדמנויות משחק. מיטרסקי שיחק בקוטבוס ברציפות עד שנת 2010, למעט תקופת השאלה בבירשחוט הבלגית.

בינואר 2010 חתם לשנתיים בצסק"א סופיה הבולגרית, אולם חוזהו הותר בטרם הסתיים, דבר שאיפשר לו לחתום בנפטצ'י באקו האזרית. בהיותו ב"נפט'י" הוא זכה באליפות הליגה שלוש פעמים. בסוף עונת  עזב את המועדון.

מיטרסקי הוא שחקנה לשעבר של נבחרת מקדוניה הצפונית. בשנת 2001 ערך את הופעת הבכורה שלו בנבחרת, במשחק ידידות מול נבחרת צ'כיה. בשנת 2011 הודיע על פרישה מהנבחרת, לאחר ששיחק במדיה עשר שנים ורשם 70 הופעות ושער אחד.

קישורים חיצוניים 

כדורגלנים מקדונים
בלמי כדורגל מקדונים
כדורגלני ספרטק מוסקבה
כדורגלני מטאלורג זפוריז'יה
כדורגלני בית"ר ירושלים
כדורגלני אנרגי קוטבוס
כדורגלני צסק"א סופיה
כדורגלני נפטצ'י באקו
כדורגלנים זרים בישראל
כדורגלני נבחרת מקדוניה הצפונית
ספורטאים זרים ברוסיה
ספורטאים מקדונים באוקראינה
ספורטאים מקדונים בישראל
ספורטאים זרים בגרמניה
ספורטאים מקדונים בבלגיה
ספורטאים מקדונים בבולגריה
ספורטאים מקדונים באזרבייג'ן
מקדונים שנולדו ב-1979